Paġna Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32014M7262. Il-EUR-Lex hu l-aċċess fuq l-Internet għal-liġi Ewropea. Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32014M7244. Il-EUR-Lex hu l-aċċess fuq l-Internet għal-liġi Ewropea. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Ir-Regolament (KE) Nru 882/2004 jistabbilixxi regoli ġenerali għat-twettiq ta' kontrolli uffiċjali biex tiġi vverifikata l-konformità mar-regoli maħsuba sabiex, b'mod partikolari, jevitaw, jeliminaw jew inaqqsu r-riskji għall-bnedmin u għall-annimali għal livelli aċċettabbli, u jiggarantixxu prassi ġusta fil-kummerċ tal-għalf u l-ikel, u jħarsu l-interessi tal-konsumatur. L-Artikolu 51 ta' dan ir-Regolament jistipula li l-Kummissjoni tista' torganizza korsijiet ta' taħriġ għall-istaff tal-awtoritajiet kompetenti tal-Istati Membri responsabbli għall-kontrolli uffiċjali msemmija f'dak ir-Regolament, liema korsijiet jistgħu jinfetħu għal parteċipanti minn pajjiżi terzi, b'mod partikolari pajjiżi li qegħdin jiżviluppaw. Dawn il-korsijiet jistgħu jinkludu b'mod partikolari t-taħriġ rigward il-liġi tal-Unjoni dwar l-għalf u l-ikel u rigward ir-regoli dwar is-saħħa u l-benessri tal-annimali. L-Artikolu 2(1)(i) tad-Direttiva 2000/29/KE jipprovdi l-bażi legali għall-organizzazzjoni ta' korsijiet fil-qasam tas-saħħa tal-pjanti. Sabiex tiġi żgurata l-implimentazzjoni tat-"Taħriġ Aħjar għal Ikel aktar Sikur" fl-Istati Membri, huwa meħtieġ li tiġi adottata deċiżjoni ta' finanzjament u l-programm ta' ħidma dwar it-taħriġ fil-qasam tas-sikurezza tal-ikel u l-għalf, is-saħħa tal-annimali, il-benesseri tal-annimali u s-saħħa tal-pjanti għall-2014. Ir-Regolament ta' Delega tal-Kummissjoni (UE) Nru 1268/2012 jistabbilixxi regoli dettaljati dwar deċiżjonijiet ta' finanzjament. Għall-applikazzjoni ta' din id-Deċiżjoni, jixraq li t-terminu "bidla sostanzjali" jiġi ddefinit fl-ambitu tat-tifsira tal-Artikolu 94(4) tar-Regolament ta' Delega (UE) Nru 1268/2012. Din id-Deċiżjoni għandha tippermetti li jkun jista' jsir ħlas ta' mgħax dovut għal ħlas tard, abbażi tal-Artikolu 92 tar-Regolament Finanzjarju (UE, Euratom) Nru 966/2012, u abbażi tal-Artikolu 111(4) tar-Regolament ta' Delega (UE) Nru 1268/2012. IDDEĊIDIET KIF ĠEJ: Il-programm ta' ħidma annwali għall-implimentazzjoni tal-Programm għat-Taħriġ Aħjar għal Ikel Aktar Sikur għall-2014, kif stipulat fl-Anness, huwa b'dan adottat. Dan jikkostitwixxi deċiżjoni ta' finanzjament fit-tifsira tal-Artikolu 84 tar-Regolament (KE, Euratom) Nru 966/2012. Il-kontribuzzjoni massima għall-implimentazzjoni tal-programm ta' ħidma għall-2014 ġiet iffissata għal EUR 16 170 000, u għandha tiġi ffinanzjata mil-linji li ġejjin tal-baġit ġenerali tal-Unjoni Ewropea għall-2014: (linja baġitarja) 17 04 03: EUR 15 000 000 (linja baġitarja) 17 01 06 03: EUR 1 170 000. L-ammont stipulat fil-paragrafu 1(b) għandu jitħallas lill-Aġenzija Eżekuttiva għas-Saħħa u l-Konsumaturi u għandu jikkostitwixxi kontribuzzjoni finanzjarja operatorja. L-aproprjazzjonijiet stipulati fil-punt 1(a) jistgħu jkopru wkoll l-imgħax li għandu jitħallas fuq ħlasijiet b'lura. Bidliet kumulattivi fl-allokazzjonijiet għall-azzjonijiet speċifiċi li ma jaqbżux l-20 % tal-kontribuzzjoni massima stabbilita fl-Artikolu 2(1) ta' din id-Deċiżjoni ma għandhomx jitqiesu bħala sostanzjali fit-tifsira tal-Artikolu 94(4) tar-Regolament ta' Delega (UE) Nru 1268/2012, meta dawk il-bidliet ma jkunux jaffettwaw b'mod sinifikanti n-natura tal-azzjonijiet u l-għan tal-programm ta' ħidma. L-uffiċjal tal-awtorizzazzjoni responsabbli jista' jadotta dawn il-bidliet skont il-prinċipji ta' ġestjoni finanzjarja soda u ta' proporzjonalità. Magħmul fi Brussell, it-30 ta' Ġunju 2014. Fuq il-bażi tal-għanijiet stipulati fir-Regolament (KE) Nru 882/2004 u fid-Direttiva 2000/29/KE, dan il-programm ta' ħidma fih l-azzjonijiet li għandhom jiġu ffinanzjati u l-analiżi tal-baġit għas-sena 2014 kif ġej: Akkwisti (implimentati f'ġestjoni diretta): Kuntratt estern għat-twettiq tal-programm ta' taħriġ ta' għodod oħra ta' tagħlim Azzjonijiet oħra: Il-kontribuzzjoni finanzjarja operatorja għall-Aġenzija Eżekuttiva tal-Konsumaturi, is-Saħħa u l-Ikel L-allokazzjoni baġitarja globali riżervata għall-kuntratti ta' akkwisti fl-2014 tammonta għal EUR 15 000 000. Ir-Regolament (KE) Nru 882/2004, l-Artikolu 51 u l-Artikolu 66(1)b u c. Id-Direttiva 2000/29/KE, l-Artikolu 2(1)(i) Il-linja baġitarja: 17 04 03 Għal kull waħda mill-kwistjonijiet tekniċi msemmija hawn taħt, se jiġi ffirmat kuntratt ta' servizz speċifiku wieħed jew aktar. Huwa stmat li bejn 12 u 14-il kuntratt ta' servizz dirett u bejn 1 sa 3 kuntratti ta' servizz speċifiku se jiġu ffirmati. Il-kuntratturi esterni huma involuti l-aktar fl-aspetti organizzattivi u loġistiċi tal-attivitajiet ta' taħriġ. Għall-2014, l-azzjoni ta' taħriġ fl-Istati Membri se tkun dwar is-suġġetti li ġejjin: EUR 14 885 000 (finanzjament ta' miżuri tas-sikurezza fl-ikel skont ir-Regolament (KE) Nru 882/2004 u d-Direttiva 2000/29/KE) se jiġu ġestiti u implimentati mill-Aġenzija Eżekuttiva għas-Saħħa u l-Konsumaturi (id-Deċiżjoni tal-Kummissjoni 2013/770/KE). Il-EUR 115 000 li jifdal se jintużaw mill-Kummissjoni biex tkopri l-appoġġ għall-iżvilupp tat-tagħlim elettroniku. Bejn wieħed u ieħor minn Ġunju sa Settembru biex il-kuntratti jkunu ffirmati fl-2014. Ir-Regolament tal-Kunsill (KE) Nru 58/2003, b'mod partikolari l-Artikolu 12(3). Il-linja baġitarja: 17 01 06 03 Il-linja baġitarja 17 01 06 03 tiffinanzja l-kontribuzzjoni finanzjarja operatorja tal-Aġenzija għall-2014 għall-parti marbuta mal-programm Taħriġ Aħjar għal Ikel Aktar Sikur. Skont l-Artikolu 12(3) tar-Regolament (KE) Nru 58/2003, il-kontribuzzjoni finanzjarja operatorja għandha tittieħed mill-allokazzjoni finanzjarja għall-progammi tal-Unjoni ġestiti mill-Aġenzija. Il-Qorti Ewropea tal-Awdituri b'dan tinfurmak li r-Rapport Speċjali Nru 9/2014 "L-appoġġ tal-UE għal investiment u promozzjoni għas-settur tal-inbid huwa mmaniġġjat tajjeb u r-riżultati tiegħu dwar il-kompetittività tal-inbejjed tal-UE huma dimostrati?" għadu kif ġie ppubblikat. Ir-rapport jista' jiġi kkonsultat jew imniżżel mill-websajt tal-Qorti Ewropea tal-Awdituri: http://eca.europa.eu Verżjoni stampata tar-rapport tista' tinkiseb mingħajr ħlas fuq talba lill-Qorti tal-Awdituri: jew billi timla formola ta' ordni elettronika fuq l-EU-Bookshop. Permezz ta' applikazzjoni li saret fis-17 ta' Marzu 2014, l-impriża Perf'Energy SAS li għandha s-sede tagħha fl-indirizz 35, avenue d'Eprémesnil, 78290 Croissy-sur-Seine (Franza), talbet li tingħata permess esklussiv, għal tul ta' ħames snin, għat-tiftix ta' depożiti tal-idrokarburi likwidi jew fil-forma ta' gass, imsejjaħ "Permis de Boissy", li jinsabu fit-territorju tad-Dipartiment ta' l'Essonne. Il-perimetru tal-firxa ta' dan il-permess huwa magħmul mill-arkijiet tal-meridjani u tal-paralleli li jgħaqqdu wieħed wara l-ieħor il-punti ddefiniti hawn taħt mill-koordinati ġeografiċi tagħhom, mogħtija fi gradi, bil-meridjan ta' referenza jkun dak ta' Pariġi. L-applikazzjonijiet konkorrenti jistgħu jintbagħtu lill-Ministeru tal-Ekoloġija, l-Iżvilupp Sostenibbli u l-Enerġija fl-indirizz imsemmi hawn taħt. Id-deċiżjonijiet dwar l-applikazzjoni inizjali u l-applikazzjonijiet konkorrenti jittieħdu fi żmien sentejn mill-wasla tal-applikazzjoni inizjali għand l-awtoritajiet Franċiżi, jiġifieri mhux aktar tard mill-1 ta' Frar 2016. Aktar tagħrif jista' jinkiseb mill-Ministeru tal-Ekoloġija, tal-Iżvilupp Sostenibbli u tal-Enerġija: Id-dispożizzjonijiet regolatorji msemmija hawn fuq jinsabu fis-sit Légifrance: L-attivitajiet kummerċjali tal-impriżi konċernati huma: Il-Kummissjoni tistieden lill-partijiet terzi interessati biex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301), bil-posta elettronika lil COMP-MERGER-REGISTRY@ec.europa.eu jew bil-posta, bin-numru ta' referenza M.7169 — Weichai Power/Kion Group, fl-indirizz li ġej: L-attivitajiet kummerċjali tal-impriżi konċernati huma: AMEC hija fornitur globali ta' servizzi ta' konsulenza, servizzi ta' inġinerija u ta' ġestjoni tal-proġett lill-klijenti fl-oqsma industrijali dinjija taż-żejt u l-gass, il-minjieri, l-enerġija nadifa u l-ambjent u l-infrastruttura, Foster Wheeler hija kuntrattur globali fl-inġinerija, il-kostruzzjoni u l-ġestjoni ta' proġetti u fornitur ta' tagħmir tal-enerġija fost l-oħrajn fl-oqsma industrijali taż-żejt u l-gass, il-kimiċi, l-enerġija, l-ambjent u l-farmaċewtiċi. Il-Kummissjoni tistieden lill-partijiet terzi interessati biex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301), bl-email lil COMP-MERGER-REGISTRY@ec.europa.eu jew bil-posta, bin-numru ta' referenza M.7215 — AMEC/Foster Wheeler, fl-indirizz li ġej: L-attivitajiet kummerċjali tal-impriżi konċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati biex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301), bil-posta elettronika lil COMP-MERGER-REGISTRY@ec.europa.eu jew bil-posta, bin-numru ta' referenza M.7290 — Apple/Beats f'dan l-indirizz: Sabiex il-konsumaturi jkunu informati aħjar, qed jiddaħħlu l-kelmiet "xaħmi jew semixaħmi" billi għal "Bra Tenero" jista' jintuża l-kliem "ħalib sħiħ", filwaqt li għal "Bra Duro" u "Bra di Alpeggio" jistgħu jintużaw "ħalib sħiħ" kif ukoll "ħalib semixkumat"; barra minn dan, hu speċifikat li ż-żieda possibbli ta' ħalib tan-nagħġa/tal-mogħża ma għandhiex taqbeż l-20 %. Hu ppreċiżat li d-dimensjonijiet u l-piżijiet jirreferu għall-perjodu minimu ta' maturazzjoni billi perjodi ta' maturazzjoni twal ħafna jistgħu jwasslu għal tnaqqis konsiderevoli. Fir-rigward tal-qoxra, jitqies xieraq li jiġi indikat b'mod espliċitu li din ma tittikilx, bl-għan li l-konsumatur jingħata informazzjoni ċerta. Għat-tip "Duro", il-qoxra tista' tiġi trattata bi żjut tajbin għall-ikel għall-prevenzjoni tal-moffa, u biex issir aktar attraenti u b'hekk tintgħoġob aktar mal-konsumatur. Sabiex jiġi żgurat li l-Ispeċifikazzjoni tal-"Bra" tikkonforma mal-priniċpju ta' uniċità taż-żona ta' referenza tad-DPO, il-muniċipalità ta' Villafranca Piemonte fil-provinċja ta' Torino ġiet inkluża għall-fażijiet kollha fiż-żona ġeografika fl-Ispeċifikazzjoni attwali, minflok għall-fażi ta' maturazzjoni biss, Hu ppreċiżat li l-ħalib użat ikun sħiħ jew semixkumat u li t-tames likwidu huwa tal-għoġol. Fid-Digriet Presidenzjali Taljan tas-16 ta' Diċembru 1982 mhuwiex indikat bħala tames likwidu tal-għoġol għaliex it-tames likwidu disponibbli fis-suq kien kollu tal-għoġol. Billi l-Ispeċifikazzjoni attwali ma tindikax liema parti tal-alimentazzjoni tal-bhejjem tal-ħalib ġejja miż-żona ta' produzzjoni identifikata, hu ppreċiżat li aktar minn 50 % tal-piż tar-razzjon tal-bhejjem tal-ħalib ġejja miż-żoni tal-produzzjoni sabiex tintwera aħjar ir-rabta mat-territorju. L-għalf tipiku tal-bhejjem tal-ħalib (baqar, nagħaġ, mogħoż) huwa magħmul minn foraġġ aħdar u/jew ikkonservat li miegħu jista' jiżdied għalf ieħor, skont il-każ. Billi l-applikazzjoni tas-sistemi ta' refriġerazzjoni u l-konservazzjoni tal-ħalib saru maż-żmien dejjem aktar effiċjenti, l-għadd medju ta' ħalbiet kuljum żdied sa massimu ta' erbgħa, u żamm l-istess karatteristiċi u tejjeb l-aspett iġjeniku u sanitarju. Fejn għandu x'jaqsam l-ixkumar parzjali tal-ħalib, hu ppreċiżat li dan jista' jinkiseb kemm b'mod mekkaniku, metodu li ilu jintuża mis-seklu għoxrin, kif ukoll permezz ta' tferrigħ bl-istess riżultati. Il-prinċipju fiżiku għall-ixkumar parzjali permezz ta' tferrigħ jew b'mod mekkaniku huwa l-istess, billi fiż-żewġ sistemi, is-separazzjoni ssir abbażi tal-istess prinċipju: jiġifieri d-differenza fil-piż speċifiku bejn il-parti xaħmija l-aktar ħafifa u l-parti dgħifa aktar tqila. Barra minn hekk, sabiex jingħataw indikazzjonijiet preċiżi u jinkiseb xkumar parzjali b'kontenut ta' xaħam aktar uniformi u bl-aħjar riżultati fil-każ tat-tferrigħ, anki skont l-istaġun, li bla dubju jinfluwenza l-karatteristiċi tal-ħalib, il-ħin li jitħalla joqgħod il-ħalib xkumat permezz ta' tferrigħ żdied, u t-temperatura massima li fiha jrid jitwettaq dan il-proċess ġiet speċifikata. Għaldaqstant, l-intervall ta' ħin li wkoll ivarja skont l-istaġun, żdied b'sagħtejn u għadda minn 12-18-il siegħa għal 10-18-il siegħa, u ġie ffissat limitu massimu ta' 18 °C. Wara li jgħaddi minn trattament iġjenizzanti (trattament termiku, filtrazzjoni, eċċ.), il-ħalib jista' mbagħad jiġi arrikkit b'fermenti lattiċi u/jew b'inokuli naturali (kultura starter jew xorrox). It-titjib ġenerali fil-karatteristiċi mikrobijoloġiċi tal-ħalib li nkiseb f'dawn l-aħħar snin wassal għal tnaqqis konsiderevoli fil-batterji preżenti, li f'xi każijiet ħoloq problemi fl-istadji ta' koagulazzjoni u maturazzjoni. Sabiex jingħelbu dawn il-problemi potenzjali, fl-Ispeċifikazzjoni qed jiġi ddikjarat li jistgħu jintużaw fermenti lattiċi u/jew inokuli naturali. Barra minn hekk, fl-Ispeċifikazzjoni tal-1982, it-temperatura massima ta' koagulazzjoni tal-ħalib kienet bejn 27 °C u 32 °C; din żdiedet għal bejn 27 °C u 38 °C, billi l-kulturi starter u l-inokuli naturali jiżviluppaw aħjar f'temperatura ta' koagulazzjoni qrib it-38 °C (jiġifieri t-temperatura tal-ħalib waqt it-taħlib). Ġiet speċifikata f'aktar dettall il-fażi li fid-Digriet Presidenzjali Taljan tal-1982 hija deskritta kif ġej: "Il-ġobon irid jiġi prodott permezz ta' metodi karatteristiċi bit-tkissir doppju tal-baqta". B'mod partikolari, ġie speċifikat li t-tul ta' ħin tal-koagulazzjoni (15/25 minuta) irid jiġi determinat sa mill-ewwel qtugħ, sabiex ikun hemm limitu ta' ħin li jista' jiġi individwat u mkejjel b'mod oġġettiv. L-għan tad-determinazzjoni korretta tal-ħin ta' koagulazzjoni huwa li tinkiseb partiċella omoġenja sabiex ix-xorrox ikun jista' jiġi separat aħjar. Billi l-iskadenza preċedenti kienet approssimattiva wisq, issa qed jingħata limitu ta' ħin massimu. Barra minn hekk, l-ewwel u t-tieni fażi tal-qtugħ huma deskritti kif ġej: wara l-ewwel tkissir il-baqta tkun daqs ġewża għal "Bra Tenero" u daqs żerriegħa tal-qamħirrum għal "Bra Duro"; il-baqta mkissra mbagħad titħalla toqgħod fix-xorrox għal massimu ta' tmien minuti. Wara t-tieni tkissir il-baqta tkun daqs żerriegħa tal-qamħirrum għal Bra Tenero u daqs ħabba tar-ross għal Bra Duro. Wara t-tieni tkissir tal-baqta jsir it-tħawwid, u l-baqta mbagħad titħalla toqgħod f'bettija tal-ġobon jew f'sassla, fejn tista' tiġi pressata minn qabel, u waqt din il-fażi kultant jiġi eliminat ftit mix-xorrox. Il-ħin ta' serħan massimu huwa ta' 10 minuti, u t-temperatura massima tal-baqta meta titneħħa mill-bettija hija ta' 44 °C. Il-fażijiet ta' tqegħid fil-forma u ta' ppressar ġew deskritti fid-dettall. Il-baqta titqiegħed f'forom, b'garża jew mingħajrha. Fil-każ ta' "Bra Duro" biss, u esklussivament meta x-xorrox ma jnixxix sew mill-baqta, jista' jsir taħlit mill-ġdid u mbagħad isir it-tqegħid fil-forma, u wara jsir ippressar adegwat. Malli jintemm l-ippressar, il-forom jitħallew joqogħdu sakemm il-valur ta' pH jkun bejn 5,0 u 5,4. Minflok il-ħin jiġi indikat il-valur ta' pH, billi dan huwa indikatur aktar aġġornat u adegwat u jwassal għal kejl aktar affidabbli u preċiż, kif ukoll għal riżultati aħjar. Wara dan, il-ġobon jista' jitqiegħed direttament fl-ilma mielaħ jew jitħalla joqgħod għal ftit sigħat f'maħżen kiesaħ f'temperatura massima ta' 10 °C. L-Ispeċifikazzjoni tal-prodott ġiet emendata billi ddaħħlet is-sentenza li ġejja: " Il-maturazzjoni għandha sseħħ f'ambjent xieraq, b'temperatura massima ta' 15 °C u b'livell massimu ta' umdità ta' 95 %." Din l-emenda tqis l-eżiġenza tal-produtturi biex il-maturazzjoni tal-ġobon isseħħ ukoll f'postijiet li ma jkunux biss friġis jew imħażen kiesħa. Minħabba din l-emenda, it-temperatura żdiedet minn 6-9 °C għal valur massimu ta' 15 °C, u l-umdità relattiva ta' 80-85 % għal "Bra Duro" u 90 % għal "Bra Tenero" żdiedet għal massimu ta' 95 % għaż-żewġ varjetajiet. Permezz ta' din l-emenda, il-maturazzjoni tista' titwettaq b'mod aktar effiċjenti, u jitqiesu l-kundizzjonijiet fil-postijiet li ma jibbenefikawx minn arja kundizzjonata artifiċjali. Din ġiet irriformulata biex tkun konformi mad-Dokument Uniku. Qed jiġu pprovduti kjarifiki dwar il-modi kif il-prodott jinbiegħ għall-konsum kif ukoll dwar it-tqattigħ f'porzjonijiet u l-ippakkjar minn qabel, li jistgħu jitwettqu anki barra miż-żona ġeografika ta' produzzjoni. Fir-rigward tat-tip "Duro", żdiedet il-possibbiltà li dan jiġi kkummerċjalizzat f'forma maħkuka u ppakkjata minn qabel, sabiex ikun jissodisfa l-eżiġenzi tal-konsumaturi li qegħdin dejjem aktar ifittxu prodotti lesti għall-ikel. Sabiex jiġi żgurat li l-prodott ikun awtentiku u li jintgħaraf faċilment mill-konsumaturi, tqieset il-ħtieġa li titpoġġa marka fuq il-qoxra tal-ġenb tal-ġobon, kif ukoll li titwaħħal tikketta stampata f'forma ċirkolari li turi l-logo tal-ġobon "Bra" DPO. Klassi 1.3 — Ġobnijiet Il-prodott finali jrid ikollu l-karatteristiċi li ġejjin: Il-kejl u l-piż jirreferu għall-prodott wara l-perjodu minimu ta' maturazzjoni. Ħalib tal-baqra, li jista' jiżdied miegħu (massimu ta' 20 %) il-ħalib tal-mogħża/tan-nagħġa, fejn rilevanti semixkumat għal "Bra Duro". Għal "Bra d'Alpeggio" l-ħalib użat jista' jkun semixkumat kemm għat-tip "Tenero" kif ukoll għat-tip "Duro", u jintużaw ukoll melħ, komożina likwida tal-għoġol. L-għalf bażiku jew prevalenti tal-annimali tal-ħalib u possibbilment tal-mogħoż u tan-nagħaġ irid jikkonsisti f'għalf bil-ħaxix u/jew ikkonservat, jew issupplimentat b'għalf bit-tiben adegwat. Aktar minn 50 % (bil-piż) ta' dan l-għalf irid ikun ġej minn żoni ta' produzzjoni definiti. L-azjendi tat-trobbija tal-annimali tal-ħalib li l-produzzjoni tagħhom hija maħsuba għall-ipproċessar fi "Bra" jridu jkunu fiż-żona ġeografika ddefinita. Il-produzzjoni tal-ħalib u l-ipproċessar tiegħu, kif ukoll il-maturazzjoni, għandhom isiru fiż-żona ġeografika ddefinita. Il-ġobon jista' jinbiegħ għall-konsum kemm sħiħ kif ukoll imqatta', f'porzjonijiet jew ippakkjat. Il-"Bra Duro" jista' jiġi ppakkjat minn qabel f'għamla maħkuka. It-tqattigħ, l-imballaġġ u t-tħakkik jistgħu jsiru wkoll barra miż-żona ġeografika ta' produzzjoni. Wara li l-ġobon jitqiegħed f'forom, jintużaw tikketti apposta biex japplikaw il-marka tal-oriġini li jkollha fuqha l-ittra B stilizzata, il-varjetà "Duro" jew "Tenero", u n-numru tal-produttur, li jikkonsisti fl-akronimu tal-provinċja u numru b'żewġ ċifri. Il-marka ta' konformità tingħata fuq tikketta stampata f'forma ċirkolari b'dijametru ta' 20-28 cm fuq sfond isfar lewn it-tiben għall-produzzjoni normali, u sfond aħdar għal "Bra d'Alpeggio", kif ukoll fuq il-marka stampata fuq il-ġenb. Il-marka ta' konformità tikkonsisti f'tikketta bil-kliem "BRA TENERO" jew "BRA DURO", "BRA TENERO D'ALPEGGIO" jew "BRA DURO D'ALPEGGIO", kif ukoll il-logo karatteristiku ta' raġel żgħir bil-mustaċċi u liebes kappell li qed iġorr ġobna li diġà nqatgħet biċċa minnha, kif ukoll il-logo tal-UE. Il-prodott jista' jitqiegħed fis-suq bid-denominazzjoni protetta tal-oriġini "Bra". Tista' tintuża kolla tal-ikel biex titwaħħal it-tikketta stampata. Iż-żona ta' produzzjoni u maturazzjoni tikkonsisti fit-territorju sħiħ tal-provinċja ta' Cuneo u l-muniċipalità ta' Villafranca Piemonte fil-provinċja ta' Torino. Iż-żona ġeografika ta' produzzjoni, bejn l-Alpi Marittime u l-Alpi Cozie li jinsabu madwar il-provinċja ta' Cuneo min-Nofsinhar sal-Punent, imdawra fuq in-naħa tal-Lvant bl-għoljiet għoljin ta' Langa u ta' Roero, hija kkaratterizzata mill-produzzjoni tajba tal-għalf, mill-kwantitajiet kbar ta' ħalib disponibbli u mill-kundizzjonijiet klimatiċi partikolarment adattati għall-għalf u għat-trobbija tar-razez tal-bhejjem tal-ħalib. In-nuqqas ta' ċpar fix-xitwa u ta' umdità fis-sajf jgħin biex jiżgura l-istat ta' saħħa eċċellenti tal-annimali mrobbija u tal-kultivazzjonijiet tal-għalf. Il-provinċja ta' Cuneo hija kkaratterizzata wkoll minn xtiewi aktar kesħin u xotti u sjuf relattivament friski, meta mqabbla maż-żoni aktar lejn il-Lvant tal-Pjanura Padana. Huwa proprju minħabba dawn il-fatturi ambjentali li fiż-żona tal-produzzjoni nħolqu l-kundizzjonijiet ideali għall-produzzjoni tal-ġobon "Bra". Iż-żiffa, li tiġi minn fuq il-muntanji li jinsabu fiż-żona ġeografika, f'direzzjonijiet differenti, bejn filgħodu u billejl, tirriżulta f'livell baxx ta' umdità, l-aqwa kundizzjonijiet għall-maturazzjoni tal-ġobon. Iż-żona fuq ix-xaqlibiet tal-katina tal-Alpi u tal-għoljiet hija medda tal-art fertili maqsuma mix-xmajjar Po u Tanaro u minn diversi tributarji li jiltaqgħu f'forma ta' mrewħa. Il-"Bra" huwa ġobon ippressat li, fil-varjetajiet "Tenero" u "Duro" tiegħu, għandu importanza strateġika kemm għal min jipproduċih kif ukoll għal min jikkonsmah. Fil-fatt dan il-ġobon, minkejja li joriġina mit-territorji taż-żona tal-Alpi, bis-saħħa tal-kapaċità tal-produtturi li kienu jinżlu fil-widien fi tmiem is-sajf, għal aktar minn seklu sar magħruf sew ukoll fil-pjanura ta' taħt għall-valur nutrizzjonali u kulturali għoli tiegħu. L-ipproċessar, it-tqegħid f'forom u l-ippressar tal-qalba tal-ġobon huma ta' importanza partikolari fil-produzzjoni tal-"Bra". Dan il-ġobon jintgħaraf mill-qoxra partikolari tiegħu, li fil-varjetà "Tenero" tkun ta' lewn ċar u elastika, filwaqt li fil-varjetà "Duro" tkun ta' lewn aktar kannella, aktar iebsa u tista' tkun ġiet ittrattata biż-żjut. Meta jitqatta' f'fetet, tinxtamm mill-ewwel l-aroma partikolari. Filwaqt li l-"Bra Tenero" għandu riħa delikata u li tiftaħ l-aptit u togħma partikolarment ħelwa, il-"Bra Duro" għandu togħma aktar deċiża u qawwija, bi sfumaturi ħelwin u melħin. Dan jintuża fl-insalati u fl-ikel imsajjar fil-forn, li jenfasizzaw din il-kwalità speċjali tiegħu. Il-"Bra Duro" maħkuk jista' jintuża b'ħafna modi fil-kċina. L-interazzjoni bejn il-fatturi pedoklimatiċi u produttivi tagħti l-karatteristiċi partikolari tal-ġobon "Bra". Dan għaliex matul is-sekli, żviluppat mikroflora lokali eċċezzjonali waqt il-proċess ta' maturazzjoni, u bis-saħħa t'hekk il-"Bra" sar ġobon uniku u li jintgħaraf fost il-varjetajiet ta' ġobon ippressati. Fil-fatt il-ġobon "Bra" jagħmel parti mill-istorja u mill-kultura tal-provinċja ta' Cuneo. Il-ġobon issemma għall-belt ta' Bra billi, storikament, din kienet is-suq ewlieni ta' kummerċjalizzazzjoni tal-prodott. Il-ġobon "Bra" żamm maż-żmien l-aroma u t-togħma karatteristiċi tiegħu. Dawn il-karatteristiċi kummerċjali jirriżultaw miż-żona ġeografika tal-produzzjoni għaliex huwa proprju f'din iż-żona li żviluppaw u nfirxu. Barra minn hekk, il-fatt li hemm żewġ tipi differenti, "Tenero" u "Duro", jirriżulta mill-kapaċità tal-produtturi tal-ġobon li jużaw tekniki produttivi simili ħafna, iżda fl-istess waqt jiksbu togħmiet distinti permezz ta' tekniki speċifiċi u perjodi differenti ta' maturazzjoni u raffinar, bil-qalba tal-ġobon tkun kompatta iżda qatt ma tixxotta, u tista' tintuża wkoll f'forma maħkuka. It-test sħiħ tal-Ispeċifikazzjoni tal-prodott jinsab fuq is-sit elettroniku li ġej: http://www.politicheagricole.it/flex/cm/pages/ServeBLOB.php/L/IT/IDPagina/3335 billi wieħed imur direttament fil-paġna ewlenija tas-sit elettroniku tal-Ministeru tal-Politika Agrikola, l-Ikel u l-Forestrija (www.politicheagricole.it), jikklikkja fuq il-kliem "Qualità e sicurezza" (fil-parti ta' fuq tal-lemin tal-iskrin) u wara jikklikkja fuq il-kliem "Disciplinari di Produzione all'esame dell'UE". Klassi 1.3. Ġobon Id-denominazzjoni protetta tal-oriġini "Pecorino Crotonese" huwa ġobon iebes, nofsu moħmi, magħmul esklussivament minn ħalib sħiħ tan-nagħaġ. Meta jitqiegħed fis-suq għall-konsum fil-varjanti frisk, semiiebes, matur u anki maħkuk, ikollu l-karatteristiċi fiżiċi li ġejjin; Forma: ċilindrika b'uċuħ ċatti u b'qoxra tal-ġenb dritta jew ftit konvessa: Piż: bejn 0,5 kg u 5 kg, il-ġobon li jitħalla jimmatura għal aktar minn sitt xhur jista' jilħaq il-piż ta' 10 kg; Dimensjonijiet: ivarjaw skont il-piż tal-ġobon, dak li għandu piż ta' bejn 0,5 kg u 5 kg l-għoli tal-qoxra tal-ġenb ivarja minn 6 għal 15 cm u d-dijametru tal-uċuħ minn 10 u 20 cm, filwaqt li l-ġobon li l-piż tiegħu jaqbeż il-5 kg l-għoli tal-qoxra tal-ġenb ivarja minn 15 għal 20 cm u d-dijametru tal-uċuħ ivarja minn 20 għal 30 cm. Il-kontenut ta' xaħam fil-materja niexfa jrid jammonta għal mill-inqas 40 %; il-proteini iridu jammontaw għal mill-inqas 25 %; l-umdità trid tammonta għal mill-inqas 30 %; u s-sinjali tal-qoffa jridu jidhru fuq il-forma tal-ġobon. Huwa permess li jiġu żviluppati fermenti lattiċi naturali li jeżistu fil-ħalib sottomess għall-produzzjoni tal-ġobon jew l-użu ta' kolturi katalisti tax-xorrox u tal-ħalib naturali li ġejjin jew jeżistu fiż-żona ta' produzzjoni. Ir-razzjoni bażiku fis-sena huwa magħmul l-aktar minn għalf li ġej miż-żona ġeografika. Il-bhejjem li jintużaw għall-ħalib jieklu l-aktar ħaxix li ġej mill-mergħat u ħuxlief kummerċjali mhux iffermentat ikkultivat fl-istess żona. Hi permessal-integrazzjoni ma' konċentrati ħielsa minn OĠM li ġejjin minn barra ż-żona ġeografika, b'mod partikolari fil-ġranet tax-xitwa meta n-nagħaġ ma jistgħux jirgħu. Il-perċentwal massimu tas-supplimenti ma jistax jaqbeż l-40 % tat-total f'temp ta' sena. It-trobbija hija semiselvaġġa; il-merħliet jitħallew ħielsa jirgħu u jidħlu lura fir-razzett filgħaxija, iżda jiġu ssorveljati, imlaqqma u kkurati meta jkun hemm bżonn. Il-merħliet jirgħu minn Settembru sa Ġunju. Trobbija tal-bhejjem, produzzjoni tal-ħalib, produzzjoni ta' ġobon u maturazzjoni. Il-"Pecorino Crotonese" DPO huwa kkummerċjalizzat sħiħ jew f'porzjonijiet b'konformità mal-leġiżlazzjoni eżistenti. It-tikketta fuq il-forom tal-ġobon "Pecorino Crotonese" minbarra l-informazzjoni skont ir-rekwiżiti tal-liġi tagħti d-dettalji li ġejjin: Il-logo tal-"Pecorino Crotonese", segwit b'Denominazzjoni Protetta ta' Oriġini jew bit-taqsira D.P.O., is-simboli tal-Unjoni u mbagħad id-dettalji tar-Regolament Komunitarju; l-isem u l-indirizz tal-kumpanija produttriċi u ta' dik li għamlet l-imballaġġ. Għall-prodott li huwa ddestinat għas-swieq internazzjonali tista' tintuża l-iskrizzjoni "Denominazzjoni Protetta ta' Oriġini" u l-logo Komunitarju fil-lingwa tal-pajjiż ta' destinazzjoni. Il-logo tal-prodott huwa magħmul minn żewġ partijiet, fuq ix-xellug hemm il-parti grafika tal-logo u fuq il-lemin hemm il-kliem tal-logo. Il-logo jrid jiġi mmarkat bin-nar jew b'timbri li jaqtgħu fuq il-forom tal-ġobon u l-kliem jiġi stampat fuq il-qoxra tal-ġenb. Iż-żona tal-produzzjoni u tal-maturazzjoni tal-ġobon tinkludi t-territorju amministrattiv kollu tal-muniċipalitajiet tal-provinċja ta' Crotone ta' Belvedere Spinello, Caccuri, Carfizzi, Casabona, Castelsilano, Cerenzia, Cirò, Cirò Marina, Cotronei, Crotone, Crucoli, Cutro, Isola di Capo Rizzuto, Melissa, Mesoraca, Pallagorio, Petilia Policastro, Rocca di Neto, Roccabernarda, San Mauro Marchesato, San Nicola Dell'Alto, Santa Severina, Savelli, Scandale, Strongoli, Umbriatico, u Verzino. It-territorju amministrattiv kollu tal-muniċipalitajiet tal-provinċja ta' Catanzaro ta' Andali, Belcastro, Botricello, Cerva, Cropani, Marcedusa, Petronà, Sellia, Sersale, Simeri Crichi, Soveria Simeri, u Zagarise. It-territorju amministrattiv kollu tal-muniċipalitajiet tal-provinċja ta' Cosenza ta' Bocchigliero, Calopezzati, Caloveto, Campana, Cariati, Cropalati, Crosia, Mandatoriccio, Crosia, Paludi, Pietrapaola u San Giovanni in Fiore, Scala Coeli u Terravecchia. Iż-żona tal-produzzjoni hija kkaratterizzata mill-għoljiet tipiċi lokali tat-tafal Plijoċeniku tal-Crotonese u miż-żona muntanjuża li tikkonfina mal-Provinċja ta' Crotone, minn Sila Piccola sa Sila Grande. Fiżikament, din iż-żona ġeografika hija interkonnessa ħafna, fil-fatt ir-reġjuni muntanjużi Silani huma fil-biċċa l-kbira l-mergħat naturali tas-sajf li jintużaw mill-merħliet u li jinsabu fl-għoljiet bejn il-muntanji inkwistjoni u l-Baħar Joniku. Din l-istruttura partikolari tat-territorju tinfluwenza l-klima lokali, ikkaratterizzata minn xtiewi kesħin u sjuf sħan, iżda b'firxa ta' temperaturi relattivament limitata, b'umdità kostanti u b'valur medju ta' umdità relattiva ta' 58 %. Fiż-żona ta' produzzjoni tal-"Pecorino Crotonese" hemm 398 razzett tan-nagħaġ b'numru totali ta' madwar 49 000 annimal, b'żieda rreġistrata ta' madwar 4 % f'dawn l-aħħar għaxar snin, għall-kuntrarju tat-tendenza rreġistrata fl-Italja. Is-sistema ta' trobbija hija dik semiselvaġġa flimkien mal-prattika tradizzjonali ta' moviment staġjonali tal-bhejjem minn u lejn il-mergħat. Fiż-żona ta' produzzjoni hemm disponibbiltà kbira ta' mergħat (l-erja agrikola użata għall-mergħa u l-marġ permanenti taqbeż l-40 % tat-total), fejn hemm familji ta' pjanti li mhumiex ta' interess għall-bhejjem jew li huma, saħansitra, infestanti, iżda abbundanti fiż-żoni marġinali li jikkaratterizzaw iż-żona ta' produzzjoni. Il-mergħa taż-żona ta' produzzjoni hija pjuttost omoġenja. Essenzjalment, il-flora tal-mergħat naturali tal-Markeżat hija magħmula minn speċijiet ta' pjanti naturali, jiġifieri sikrana, silla, ċikwejra, silla tan-nebbieta, alfalfa, ta' ekotipi lokali. Fit-territorju inkwistjoni x-xogħol tal-Produttur tal-Ġobon jitqies bħala wieħed prestiġjuż u jagħti xhieda tat-tradizzjoni antika ddokumentata fl-istorja. Barra minn hekk l-użu ta' forza tax-xogħol magħmula minn membri tal-familja għall-produzzjoni tal-ġobon, ippermetta li maż-żmien it-tekniki ta' produzzjoni tal-ġobon jibqgħu kostanti u l-istess. L-għarfien tal-produttur tal-ġobon huwa element importanti ta' speċifiċità; fil-fatt, il-proċess ta' produzzjoni huwa manwali. Huwa importanti li l-produttur tal-ġobon ikun jaf jagħraf il-punt tajjeb ta' koagulazzjoni tal-ħalib biex jipproċedi għat-tkissir tal-baqta bl-użu ta' tagħmir lokali, il-"miscu", sabiex inaqqas il-baqta daqs ħabba tar-ross. Minħabba l-istruttura tiegħu, dan it-tagħmir ikisser il-baqta b'mod enerġetiku u joħroġ ħafna xaħam, tant li x-xorrox li jifdal ikun qisu ħalib u jissejjaħ lokalment "lacciata" li huwa indikazzjoni tal-ipproċessar korrett tal-baqta. Importanti ħafna hija t-tneħħija tax-xorrox u l-ippressar manwali tal-baqta għat-tpoġġija tal-forma fil-qfief, li mbagħad tiġi mmanipulata u tinqaleb biex terġa' tiġi ppressata fil-qfief sabiex fl-aħħar tiġi mdeffsa fil-"lacciata" Il-ġobon jitħalla jaċidifika għal ġurnata jew iżjed sabiex imbagħad tibda l-fażi ta' maturazzjoni. Matul il-maturazzjoni, fuq il-wiċċ tiżviluppa moffa karatteristika. Il-produttur tal-ġobon jissorvelja dan il-proċess u jrid ikun jaf jagħraf u b'hekk jagħżel il-ġobon li ġie pproċessat b'mod korrett u jarmi il-bqija. Matul il-maturazzjoni huwa importanti wkoll li jiġi vvalutat sew il-mument tajjeb biex wieħed jaqleb il-forom, jixkupiljahom, jaħsilhom jew biex isir il-kisi tal-quċċata biż-żejt taż-żebbuġa jew bir-residwi taż-żebbuġ. Il-"Pecorino Crotonese" huwa kkaratterizzat minn: riħa ħafifa ta' ħalib tan-nagħaġ marbuta b'mod armonjuż ma' rwejjaħ oħra, li huma karatteristiċi tiegħu, bħar-riħa tal-ħuxlief, il-ħaxix tal-għalqa matur u bi ħjiel ta' ġewż u duħħan, mingħajr ma tiddomina riħa partikolari jew, l-aktar, b'riħa tan-nagħaġ kemxejn dominanti. Il-konsistenza fil-ħalq hija ftit elastika; waqt il-mgħid tinħass in-natura granulari tal-ġobon, li jdub fil-ħalq wara li jimtagħad sew. Tinħass il-preżenza tax-xaħam, iżda mingħajr is-sensazzjoni ta' butir. Permezz tal-mgħid u tas-sħana tal-ġisem tinħass l-istess impressjoni aromatika li sseħħ mal-qtugħ, iżda f'forma iktar kompluta u osservabbli, speċjalment waqt il-bligħ. F'dan il-punt l-aroma tipika timla' l-ħalq b'persistenza twila u pjaċevoli. sinjali evidenti tal-qoffa fuq il-forma; Il-partikolarità tas-sistema ta' trobbija, semiselvaġġa, tagħmel mod li l-bhejjem jiġu mitmugħa l-aktar il-flora selvaġġa li tinsab fiż-żona ta' produzzjoni. L-aromi karatteristiċi li jinsabu fil-"Pecorino Crotonese" jirriżultaw minn komponenti speċifiċi, jiġifieri t-terpeni u s-seskwiterpeni, li huma preżenti biss fi kwantitajiet sinifikanti f'ċertu familji ta' pjanti, bħall-ħaxix, il-kruċiferi, l-umbelliferi, il-kompożiti u oħrajn li jittieklu normalment min-nagħaġ waqt li qed jirgħu. Għall-kuntrarju, fl-għelejjel tal-għalf, komposti bħal dawn huma preżenti biss f'perċentwal baxx jew baxx ħafna. Peress li huma aromatiċi ħafna u marbuta ma' ċertu pjanti partikolari, il-preżenza tagħhom fil-ġobon tidentifika ż-żona tal-mergħa tal-annimali, tant li hija l-mikroflora selvaġġa li tiddetermina l-karatteristiċi organolettiċi tal-"Pecorino Crotonese". Barra minn hekk, il-prattika tradizzjonali ta' moviment staġjonali tal-bhejjem minn u lejn il-mergħat tippermetti li n-nagħaġ jiġu protetti mill-istress ambjentali u nutrizzjonali matul is-sħana tas-sajf u għalhekk jiġi ppreservat il-kontenut aromatiku tal-ħalib. Il-klima tat-territorju hija determinanti għall-maturazzjoni u tikkontribwixxi għall-istruttura tipika tal-"Pecorino Crotonese". Il-livell ta' umdità karatteristiku taż-żona kkontribwixxa matul is-sekli għad-definizzjoni tat-tekniki ta' maturazzjoni u jifforma riżorsa ambjentali importanti għall-maturazzjoni tal-ġobon. Maturazzjoni tajba tal-prodott teħtieġ livell ta' umdità li la hu għoli wisq, li jirriskja li ma jnixxifx kompletament il-ġobon, u lanqas varjabbli wisq, sabiex tiġi żgurata l-uniformità tal-kundizzjonjiet matul il-perjodu kollu tal-maturazzjoni. Il-livelli ta' umdità li huma ġeneralment kostanti jippermettu li l-maturazzjoni tal-"Pecorino Crotonese" sseħħ b'mod gradwali, li tagħti l-istruttura fiżika li hija karatteristika tal-prodott, bħal pereżempju l-kumpattezza u n-nuqqas ta' toqob fil-qalba tal-ġobon. Ir-rabta inseparabbli mar-riżorsi umani tat-territorju ddeterminata mit-teknika tal-produzzjoni tal-ġobon, li ġejja mit-tradizzjoni lokali tal-produtturi tal-ġobon li ilha għaddejja għal sekli sħaħ, ippermettiet li r-reputazzjoni Crotonese tal-ipproċessar tal-ħalib tibqa' l-istess matul is-snin. Il-fatt li l-forza tax-xogħol użata ġejja esklussivament mill-familji, minbarra li tiżgura l-kontinwazzjoni tat-tradizzjoni, hija xhieda tal-ispeċjalizzazzjoni għolja u s-sengħa tas-sistema ta' produzzjoni, li tibqa' inevitabbilment marbuta mar-riżorsi umani li mhumiex disponibbli f'kuntesti lokali oħra. Il-kompetenzi speċjalizzati huma partikolarment importanti fejn jidħol ix-xogħol manwali: mit-tiswir tal-baqta, għall-operazzjonijiet tal-preparazzjoni tal-forom, sal-operazzjonijiet ta' trattament u kontroll tal-ġobon matul il-maturazzjoni. L-użu ta' kolturi katalisti tax-xorrox u tal-ħalib naturali li ġejjin u jeżistu fiż-żona ta' produzzjoni, joħloq rabta mikrobijoloġika importanti maż-żona ta' produzzjoni. Il-kolturi katalisti tax-xorrox li ġejjin mill-ħalib lokali jiggarantixxu ż-żieda ta' batterji lattiċi tipiċi taż-żona ta' oriġini u, għalhekk, jikkontribwixxu għad-definizzjoni tal-ispeċifiċità tal-prodott. Din l-Amministrazzjoni nediet il-proċedura nazzjonali ta' oġġezzjoni bil-pubblikazzjoni tal-proposta għar-rikonoxximent tad-DPO "Pecorino Crotonese" fil-Gazzetta Uffiċjali tar-Repubblika Taljana Nru 46 tat-23.2.2012. It-test konsolidat tal-ispeċifikazzjonijiet tal-prodott jista' jiġi kkonsultat fuq is-sit tal-Internet: http://www.politicheagricole.it/flex/cm/pages/ServeBLOB.php/L/IT/IDPagina/3335 billi wieħed jidħol direttament fil-paġna ewlenija tas-sit tal-Ministeru għall-Politika Agrikola, l-Ikel u l-Forestrija (www.politicheagricole.it), u jikklikkja fuq "Qualità e sicurezza" (fuq in-naħa ta' fuq tal-lemin tal-iskrin) u mbagħad fuq "Disciplinari di Produzione all'esame dell'UE".